iDict ver. 1.0, Freeware

Čo to je?
Jednoduchý prekladový slovník.

Kde to funguje ?  
WIN 95/95/NT (2000 neviem)

Inštalácia

Inštalácia spočíva v skopírovaní príslušného EXE súboru a slovníka do 
ľubovoľného adresára.


Prečo to je?

Počas prezerania webovských stránok som sa často stretal s problémom, že som 
niektorému slovíčku nerozumel. Preto som sa (ak sa mi chcelo) často musel pozerať do 
slovníka. To samozrejme prestane človeka po čase baviť. Takže som vytvoril 
jednoduchý program, ktorý mi príslušné slovo preloží. 


Pre koho to je?

Program je určený pre príležitostný preklad slov (z angličtiny do slovenčiny, 
jazyk závisí od použitého slovníka)
Nie je vhodný pre začiatočníkov, ktorí majú problémy pochopiť obsah. Program 
neprekladá slovné spojenia. Slová sú prekladané samostatne. Slovné spojenia sa 
prekladajú iba ak sa priamo nachádzajú v slovníku.


Ako program pracuje.

Program sa po spustení minimalizuje a o jeho aktivite informuje ikona v paneli 
Štart. Vyhľadávať slovíčka a preklad k nim je možné priamo v programe iDict. 
Kliknutím na ikonu v paneli Štart, sa zobrazí hlavné okno programu. V ňom je 
možné vyhľadávať slovíčka a nastaviť vlastnosti programu. Hlavné 
použitie je však iné. Program má preddefinovné dve kombinácie kláves. Príslušnú 
kombináciu kláves je možné zmeniť v nastaveniach programu.

Prvou preddefinovanou kombináciou je WINKEY + F12. WINKEY je kláves s logom 
Windows. Ak máte klávesnicu bez tejto klávesy, môžete si zmeniť nastavenie. Ja 
používam nastavenie WINKEY + NUMPAD0. NUMPAD0 je kláves 0 na numerickej 
klávesnici. Preddefinovaná kombinácia kláves WINKEY + F12 zabezpečuje 
automatický preklad slovíčka, ktoré sa nachádza pod kurzorom myši. Funkcia by 
mala korektne fungovať vo všetkých aplikáciách, kde je možné dvojklikom myši 
vyznačovať slovo (Notepad, Internet Explorer, Netscape Navigator,MS Word, ...). 
Nevýhodou použitia v prehliadačoch je, že nemôžete prekladať slová, ktoré sú 
súčasťou odkazu (linku) v HTML stránke. Tento problém je možné obísť použitím 
druhej kombinácie kláves. Je preddefinovaná na WINKEY + F11. Zabezpečuje 
preklad slova, ktoré sa nachádza v schránke (clipboard-e). Túto kombináciu 
kláves je možné používať vo všetkých aplikáciách, ale najprv je prekladané 
slovo potrebné uložiť do schránky, čo nie je až tak praktické. Kombináciu kláves 
je možné samozrejme zmeniť.

Program neposkytuje možnosť modifikácie slovníka, teda pridávanie, mazanie a  
zmenu jednotlivých slov. Nerozoznávajú sa malé a veľké písmená.

Zhrnutie

WINKEY + F12 - preklad slova pod kurzorom myši (pozor na odkazy-linky v HTML)
WINKEY + F11 - preklad slova v schránke

Nastavenia programu

V hlavnom okne programu sa nachádza niekoľko záložiek. 

V prvej záložke je možné 
vyhľadávať slová. Dostupná je história hladaných slov. Ďalej je možné zmeniť 
používaný slovník. 

V druhej záložke sú nastavenia používané pri vyhľadávaní slov. 
Intelligent search -  zabezpečuje vyhľadávanie modifikácií slov, ktoré 
vznikli štandarnými gramatickými postupmi (-ing,-ed, -s). 
Search phrases - hľadá slovné spojenia nachádzajúce sa v slovníku k príslušnému 
slovu
Search splitted - hľadá zložky zloženého slova, nemusí viesť k správnemu 
vysledku
Search element - hľadájú sa slová, ktoré začínajú hľadaným slovom
Active only in Netscape a Internet Explorer - ak je voľba zaškrtnutá, 
kombinácie kláves pracujú iba v príslušných aplikáciách

Tretia záložka obsahuje nastavenia kombinácií kláves pre jednotlivé funkcie.
Štandarné nastavenie je nasledovné.
WINKEY + F12 - preklad slova pod kurzorom myši (pozor na odkazy-linky v HTML)
WINKEY + F11 - preklad slova v schránke


Ako je implementovaný slovník

Slovník je na disku uložený v kompresovanom tvare. Pri spustení programu sa 
dekompresuje do pamäte. Dekompresovaný slovník v pamäti je optimalizovaný 
na rýchle jednosmerné vyhľadávanie. To znamená, že nie je možné použitie 
otočeného slovníka. Výhoda je však v minimálnom obsadení pamäte vzhľadom 
množstvo dát. 



Dostupné slovníky

Momentálne môžem poskytnúť len Anglicko-Slovenský slovník. Na svojej stránke 
mám príslušný slovník. Ak máte záujem o rozsiahlejší slovník, napíšte mi.
Ak by mal niekto záujem, môžem pripraviť Slovensko-Anglický slovník.



olej@atlas.cz
http://go.to/aolej


